
ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ –

ЕВРОПА ИНВЕСТИРА В СЕЛСКИТЕ РАЙОНИ
ПРОЦЕДУРИ ЗА ИЗПЪЛНЕНИЕ НА СМР

МЕСТНА ИНИЦИАТИВНА ГРУПА “ПАНАГЮРИЩЕ, СТРЕЛЧА, ЛЕСИЧОВО”
Съкращения:

МЗХ –   Министерство на земеделието и горите

ПРСР – Програма за развитие на селските райони

УО –     Управляващ орган
ДФЗ  –  Държавен фонд земеделие

ОДФ –  Областна дирекция на фонда
РРА –   Регионална разплащателна агенция
РА   –   Разплащателна агенция
СМР –  Стратегия за местно развитие

МИГ –  Местна инициативна група

ЗАП –   Звено за администриране на проекти

КИП –  Комисия за избор на проекти

УС    -   Управителен съвет

КС    -   Контролен съвет

	ПОДГОТОВКА И ПУБЛИКУВАНЕ НА ПОКАНА ЗА КАНДИДАТСТВАНЕ С ПРОЕКТИ НА ТЕРИТОРИЯТА НА МИГ

	МИГ организира минимум 3 обяви за прием на заявления за подпомагане по СМР в периода 2011 – 2013 г.

Първата обява за прием на заявления за подпомагане по СМР в периода 2011 – 2013 г. се публикува не по-късно от 3 месеца след сключването на договора относно финансирането на СМР с МЗХ.

	ДЕЙНОСТ
	ОТГОВОРНИК
	ОПИСАНИЕ /КАК/
	СРОК

	СТАРТИРАНЕ НА ПРОЦЕДУРАТА

	

	Разработване на покана,  указания и формуляр за кандидатстване по конкретната мярка от СМР
	ЗАП – Изпълнителен директор

Експерт прилагане дейности по СМР

Технически асистент

Счетоводител
	Въз основа на съответната Наредба по прилагането на мярката от ПРСР и на типовите указания за кандидатстване се разработват :

1. Проект на покана

2. Указания за кандидатстване по конкретната мярка
3. Формуляр за кандидатстване 

4. Проект на Заповед за утвърждаването им от Председателя на  УС на МИГ
	Разработването започва не по-късно от 30 работни дни преди определената дата за обявяване на поканата

	Съгласуване на поканата,  Указанията, формуляра и проекта за заповед
	Председател  и членове на  УС на МИГ


	Съгласуват документите или ги връщат за корекции в ЗАП.
	До 3 работни дни от получаване на документите

	Одобряване на Указанията и Формуляра, подписване на заповедта
	Председател на  УС на МИГ


	Одобрява поканата, Указанията и формуляра и подписва Заповед за утвърждаването им.
	До 3 работни дни от получаване на документите

	Обявяване на процедурата
	Изпълнителен директор
Експерт “Прилагане на дейности по СМР”

Технически асистент
	Председателя на УС на МИГ предоставя на Изпълнителния директор утвърдените документи.
Изпълнителния директор възлага на Експерт “Прилагане на дейности по СМР” и технически асистент на ЗАП публикуването на Поканата, Указанията и всички придружаващи документи. 
	До 1 работен ден от подписването на Заповедта от Председателя на УС на МИГ

	Публикуване на поканата за кандидатстване и съдържание на поканата
	Изпълнителен директор

Експерт “Прилагане на дейности по СМР”

Технически асистент
	Поканата се публикува на електронната страница на МИГ, поне в един областен ежедневник и на общодостъпно място в или пред сградите на кметствата или общинските администрации във всички населени места на територията на МИГ.

Поканата съдържа информация относно:

а) обхватът на поканата – по кои мерки от СМР е поканата;

б) фиксирана обща сума, налична за подкрепа по съответните мерки за текущата покана

б) периодът на приемане на заявления – дата на започване и дата на спиране
в) периодът на консултиране при подготовка на заявленията

г) референции за информация относно обхвата на дейностите, финансовите условия, изискванията към кандидатите, изискванията към проектите и допустимите разходи, разписани в Стратегията за местно развитие.

д) адрес на който се приемат заявленията
	До 3 работни дни от получаване на утвърдените документи

	Изпращане на поканата до конкретни потенциални бенефициенти
	ЗАП 

Експерт “Прилагане на дейности по СМР”

Технически асистент
	Подготвят се и се изпращат специални писма на електронен носител до потенциални бенефициенти по съответната мярка, регистрирани като такива по предишни проекти.
Три календарни дни преди публикуване на обявата ЗАП подава информация за предстоящата обява до Областната РА и МЗХ.
	До 2 работни дни от подписване на заповедта от Председателя на УС на МИГ

	Провеждане на разяснителна кампания
	ЗАП – 
Изпълнителен директор

Експерт “Прилагане на дейности по СМР”

Технически асистент
	Разяснителната кампания се провежда, чрез печатните и/или електронните медии, специални срещи с потенциални бенефициенти, информационни дни, издаване на информационни материали, отговаряне на въпроси, зададени на електронната страница на МИГ.
Указанията и съответните формуляри за кандидатстване

са достъпни в деня на обявата на сайта на МИГ и при поискване на ръка в офиса на МИГ.  

	След публикуване на документите и изпращане на писмата до потенциални бенефициенти

	Консултиране на бенефициентите
	ЗАП – 

Изпълнителен директор

Експерт “Прилагане на дейности по СМР”

Счетоводител
	В периода на консултиране на заявленията ЗАП информира и подпомага потенциалните бенефициенти на помощта в разработването на проектни предложения и попълването на заявления чрез:

а) Най-малко 3 информационни дни, по един за трите общини на територията на МИГ

б) Лично консултиране на проектните предложения в офиса на ЗАП по ред, определен от Изпълнителния директор

в) Разпространение на информационни материали във всички населени места от територията на МИГ 

г) Публикация в областен ежедневник

д) Информация на интернет страницата на МИГ, включително чрез модул от „Въпроси и отговори”.

При консултирането се предоставят разяснения при попълването на формуляра, включително относно допустимостта на дейностите и разходите, критериите за избор на предложенията, и друга информация, която може да е от полза на кандидата.

Консултирането не включва съдействие по формулирането на идеята на проекта, нито по действителното попълване на заявлението.
	Периодът на консултиране на заявленията е между датата на публикуване на поканата и датата на започване на приема на заявленията и е с продължителност до 90 календарни дни.



	ПРИЕМАНЕ И  РЕГИСТРИРАНЕ НА  ЗАЯВЛЕНИЯ ЗА КАНДИДАТСТВАНЕ

	Периодът на приемане на заявления е между датата за започване на приема и датата на спиране на приема на заявления и е с продължителност до 15 календарни дни

	ДЕЙНОСТ
	ОТГОВОРНИК
	ОПИСАНИЕ /КАК/
	СРОК

	Приемане на заявления за кандидатстване
	ЗАП 

Експерт прилагане дейности по СМР

Технически асистент


	Проектните предложения се подават в електронен вид и на хартиен носител в оригинал и копие заверено от кандидата на място в офиса на МИГ. В случай на представяне на заверени от кандидата копия на документи техните оригинали се представят за преглед от служител на ЗАП.
Проектните предложения се подават лично от кандидата или от упълномощено от него лице с нотариално заверено изрично пълномощно;

Проектните предложения се представят на български език; в случаите, когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс, той трябва да бъде легализиран или с апостил.

Не се приемат и регистрират документи, подадени след 17.00 часа на съответния работен ден. Не се приемат документи, пристигнали след крайния срок за набиране на заявления, посочен в обявата. 
	В деня на получаване на проектното предложение

	Регистрация на заявления за кандидатстване
	ЗАП 

Експерт прилагане дейности по СМР

Технически асистент
	Проектните предложения се регистрират в деловодната система на МИГ с отделни идентификационни номера, като се попълват всички изискуеми данни. Проектните предложения се регистрират в електронната система за регистрация на МИГ със същите идентификационни номера от деловодната система, като се попълват всички изискуеми данни. Служителят на МИГ, приел документите, уведомява кандидата за входящия номер, с който те са регистрирани.
	В деня на получаване на проектното предложение

	ИЗВЪРШВАНЕ НА ПРОВЕРКА ЗА АДМИНИСТРАТИВНО СЪОТВЕТСТВИЕ И ДОПУСТИМОСТ НА ПРОЕКТИТЕ

	ДЕЙНОСТ
	ОТГОВОРНИК
	ОПИСАНИЕ /КАК/
	СРОК

	Преглед на документите в присъствието на кандидата.
	ЗАП 

Изпълнителен директор

Експерт прилагане дейности по СМР

Технически асистент

Счетоводител
	В случай на липса или нередовност на документите ЗАП връща документите на кандидата, заедно с писмено изложение на липсите и нередовностите.

Заявлението за подпомагане може да бъде прието в ЗАП, при условие, че кандидатът подпише декларация, че е запознат с липсите и нередовностите на представеното заявление, отбелязал е мотивите и забележките си по направените констатации и въпреки тях желае то да бъде прието. Заявлението за подпомагане не се приема в случай, че кандидатът не отговаря на някое от изискванията на СМР и Наредба 23 на МЗХ относно прилагане на СМР.
	В деня на получаване на проектното предложение

	Проверка за административно съответствие на  документи, заявените данни и други обстоятелства, свързани със заявлението за подпомагане;


	ЗАП 

Изпълнителен директор

Експерт прилагане дейности по СМР

Технически асистент

Счетоводител
	ЗАП извършва административна проверка на представените документи, заявените данни и други обстоятелства, свързани със заявлението за подпомагане. ЗАП изработва и попълва контролен лист за административно съответствие на заявлението.

На кандидата се предоставя документ, удостоверяващ извършената проверка и установеното несъответствие.

ЗАП може да извършва проверки на място за установяване на фактическото състояние.

В случай на нередовност на документите или непълнота и неяснота на заявените данни и посочените факти, ЗАП уведомява с мотивирано писмо кандидата, който в срок от 10 работни дни от уведомяването може да отстрани констатираните нередовности, непълноти или неясноти чрез представяне на допълнителни и/или нови документи, включително документи, извън посочените в заявлението за подпомагане, които са свързани с извършване на подпомаганата дейност. Срокът може да бъде удължен в следните случаи:

- когато е изпратено писмо за отстраняване на нередовности, той се удължава със срока за получаване на отговор;

- със заповед на изпълнителния директор на МИГ, в случай че по даден проект е необходимо становище на други органи или институции, както и в случаите когато в резултат от дейностите са събрани документи и/или информация, които създават съмнение за нередност. 
	До 10 работни дни от подаване на заявлението. 


	Извършване проверка за основателността на предложените разходи, липса на двойно финансиране и изкуствено създадени условия
	ЗАП 

Изпълнителен директор

Експерт прилагане дейности по СМР

Технически асистент

Счетоводител
	ЗАП извършва проверка за основателността на предложените разходи, липса на двойно финансиране и изкуствено създадени условия. ЗАП разработва декларация за липса на двойно финансиране, която всеки кандидат  подписва и представя при подаване на Заявлението.
Финансова помощ не се предоставя на кандидати/ползватели на помощта, за които бъде установено наличие на изкуствено създадени условия и/или функционална несамостоятелност на инвестицията, целящи получаване на предимство в противоречие с целите и условията на съответната мярка. В случаите на проекти, включващи строително-монтажни работи не се предоставя финансова помощ за дейности, извършени преди посещението на място от МИГ, с изключение на предварителните разходи за консултации, хонорари за правни услуги, архитекти и инженери. Процедурата за посещение на място при проекти, включващи строително-монтажни работи, ще бъде предоставена на МИГ от Управляващия орган на ПРСР.
	

	Проверка за допустимост
	ЗАП 

Изпълнителен директор

Експерт прилагане дейности по СМР

Технически асистент

Счетоводител
	При проверката за допустимост, ЗАП се ръководи от критериите заложени в СМР, както и от условията и процедурите за избор на дейности от Местните инициативни групи, заложени в ПРСР и условията по чл. 23, 24 и 25 от Наредба 23 относно Прилагане на стратегиите за местно развитие”.
Изпълнението на всеки критерий се оценява с “да” или с “не” от членовете на ЗАП, на база на критериите, посочени в СМР.  Членовете на ЗАП не могат да изменят при никакви обстоятелства таблицата за оценка на  допустимост, приложена към тези Правила. Оценката се документира чрез попълване на таблица за оценка на допустимост (в един екземпляр за всяко заявление) от Експерт прилагане дейности по СМР.

Таблицата за оценка на допустимостта за всяко заявление се подписва от Изпълнителния директор и Експерт прилагане дейности по СМР.

Заявленията, които не отговарят на критериите за допустимост, отпадат от по-нататъшно разглеждане. 
	До 10 работни дни от подаване на заявлението. 



	Одобрение на проверката за административно съответствие и допустимост представените документи, заявените данни и други обстоятелства, свързани със заявлението за подпомагане;
	ЗАП 

Изпълнителен директор

Експерт прилагане дейности по СМР

Технически асистент
	Въз основа на оценката технически асистент, съвместно с  Експерт прилагане дейности по СМР изготвят следните списъци: 

1. списък със заявленията, които отговарят на критериите за административното съответствие и допустимост  

2. списък със заявленията, които не отговарят на критериите за административното съответствие. 
3. списък със заявленията, които не отговарят на критериите за допустимост. 
При вписването на конкретно заявление в даден списък се посочват съответните основания, които налагат включването му. Заявленията, които не отговарят на критериите за административното съответствие и допустимост, отпадат от по-нататъшно разглеждане. 

След приключване на приема на заявленията, ЗАП изготвя общ протокол за всички заявления относно извършените оценки на административното съответствие и допустимост, който се подписва от Изпълнителния директор. Към Протокола се прилагат списъците по т. 1, 2 и 3. 
	До 3 работни дни от изтичането на крайния срок на проверката за административно съответствие и допустимост

	Отказ за финансиране поради административно несъответствие и несъответствие за допустимост
	ЗАП 

Изпълнителен директор

Експерт прилагане дейности по СМР

Технически асистент
	Заявлението за подпомагане може да получи пълен или частичен отказ за финансиране в случаите на :

- нередовност на документите или непълнота или неяснота на заявените данни и посочените факти, установени при проверките и/или

- не отстраняване на непълнотите и пропуските в посочения срок и/или

- установяване на двойно финансиране и/или

- изкуствено създаване на условия 

- несъответствие с критериите за допустимост

Изпълнителния директор издава заповед за отказ на финансиране.

Експерт прилагане дейности по СМР, съвместно с Технически асистент, въз основа на  тази заповед, изготвят и изпращат  до кандидата уведомително писмо с посочени причини и мотиви за отказа. Писмата се подписват от Изпълнителния директор и се изпращат по пощата с обратна разписка.
	До 3 работни дни от изтичането на крайния срок на проверката за административно съответствие и допустимост

	ИЗВЪРШВАНЕ НА ПОДГОТОВКА И ПРОВЕЖДАНЕ НА ЗАСЕДАНИЯ НА КОМИСИЯТА ЗА ИЗБОР НА ПРОЕКТИ

	ДЕЙНОСТ
	ОТГОВОРНИК
	ОПИСАНИЕ /КАК/
	СРОК

	Назначаване на КИП
	Председател УС на МИГ


	Със своя заповед Председателя на УС на МИГ назначава Комисия за избор на проекти. В заповедта се указват поименно членовете на КИП, датата, мястото и часът на провеждането на заседанието, както и резервни членове.

Съставът на КИП включва: 

1. Председател 

2. Секретар 
3. Нечетен брой членове (не по-малко от пет )
В зависимост от мярката и предвидените дейности за изпълнение по СМР в КИП могат да влязат както членове на УС, така и външни експерти или специалисти в съответната област. В комисията за избор на проекти делът на представителите на община/ни, централната или териториалната администрация на изпълнителната власт и общински съветници  не може да превишава 49 процента. Изпълнителният директор може да бъде назначен за председател на КИП.
Членове на КИП нямат право на глас при вземане на решения, свързани с проекти по отношение на които е налице конфликт на интереси. В случаите когато член на КИП установи, че е налице конфликт на интереси
 той подава писмо до УС на МИГ за само отвод, като неговото място се заема от нов член.

Външните експерти, членове на КИП, следва да притежават необходимата квалификация и опит, съобразно вида на оценяваните проекти.
	До 3 работни дни от получаването на протокола и списъка с преминалите административна проверка и проверка за допустимост заявления за подпомагане

	Уведомяване членовете на КИП
	ЗАП 

Изпълнителен директор

Експерт прилагане дейности по СМР

Технически асистент
	Членовете на КИП се уведомяват за заповедта на  Председателя на УС на МИГ  по електронна поща или телефон от ЗАП.
	До 2 работни дни от получаване на заповедта на Председателя на УС на МИГ

	Подготовка на заседания на комисията за избор на проекти
	ЗАП

Изпълнителен директор

Експерт прилагане дейности по СМР

Технически асистент


	ЗАП изпраща до членовете на КИП по електронен път, списъка с преминалите и получили одобрение по проверка за административно съответствие и допустимост Заявления за подпомагане, както и самите заявления за подпомагане.

Членовете на КИП се запознават с изпратените заявления и изготвят свои становища. Членовете на КИП могат да получават допълнителна информация и документи от ЗАП, касаеща Заявленията за подпомагане и бенефициентите. ЗАП, въз основа на заповедта на Председателя на УС на МИГ, подготвя помещение за провеждането на заседанието, както и необходимите материали.
	До 10 работни дни от получаването на списъка с преминалите проверка за административно съответствие и допустимост заявления за подпомагане и самите заявления

	Провеждане на заседания на комисията за избор на проекти
	КИП

 Председател УС на МИГ


	КИП се събира на датата, мястото и в часа, посочен в заповедта на Председателя  на УС. Преди започване на работата на КИП, отговорен служител от ЗАП предава на председателя на КИП постъпилите заявления, заедно със списък на регистрираните проектни предложения. 

Всички членове на КИП се запознават със списъка на регистрираните заявления от съответните кандидати в процедурата и подписват декларации за безпристрастност, поверителност и липса на конфликт на интереси по смисъла на ал. 1 т. 1 от допълнителната разпоредба на Закона за предотвратяване на конфликт на интереси, липса на свързани лица и липса на йерархична зависимост. В подписваната декларация лицата поемат и задължение за опазване на тайна на всички обстоятелства, които са узнати във връзка с работата им в КИП. В случаите когато член на КИП установи, че е налице конфликт на интереси той подава писмо до МИГ за само отвод, като неговото място в КИП се заема от нов член. Всяка промяна в състава на КИП, независимо от основанието, се извършва със заповед на Председателя на УС, която се прилага към доклада за оценката. 

Заседанията на КИП са редовни, ако на тях присъстват председателя, секретарят и 2/3 от членовете. На всяко заседание всички лица, участващи в процеса на оценяването, се подписват в присъствен списък.

Решенията на КИП се вземат с мнозинство от повече от половината от членовете. Когато член на КИП гласува против взето решение, той подписва съответния протокол от отделните етапи на оценката и оценителния доклад с особено мнение, като писмено излага мотивите си. 

При необходимост от проверка, пояснение или уточнение на обстоятелства от заявленията, КИП може да се обърне за информация към съответните компетентни органи/институции. Кореспонденцията на КИП е писмена и се подписва от председателя. Информацията може да се обмени по пощата, по факс или по електронен път или чрез комбинация от тези средства. 

Заседанията на КИП се провеждат при закрити врата и са поверителни.

За провеждането на всяко заседание на КИП се изготвя протокол, който се подписва от всички членове.
	До 5 работни дни от изтичането на срока за разглеждане от членовете на КИП. 

	Права и задължения на КИП
	Председател КИП

Секретар КИП

Членове КИП
	Председателят на КИП:

1. Ръководи организационно и методически работата на КИП, с оглед законосъобразното извършване на възложените й дейности, осигурява безпристрастност и прозрачност на процеса и координира процеса на оценяване на проектните предложения

2. Отговаря за срочното извършване на оценката на постъпилите заявления, съгласно заповедта за назначаване на КИП

3. Подписва писма към компетентни органи/институции

4. Отговаря за изготвянето на протоколите от отделните етапи на оценката и на оценителния доклад и проверява дали докладът е подписан от всички членове на КИП

5. Подписва протоколите от оценката, таблиците за оценка и оценителния доклад от работата на КИП.

Секретарят на КИП:

1. Подпомага председателя и КИП в дейността им 

2. Изпълнява всички административни дейности, свързани с оценителния процес

3. Осигурява техническата обезпеченост на дейността на КИП 

4. Подписва протоколите от оценката, таблиците за оценка и оценителния доклад от работата на КИП.

Членовете на КИП:

1. Разглеждат постъпилите проектни предложения и правят техническа оценка на заявленията, в съответствие с критериите, описани в СМР

2. Подписват протоколите от оценката, таблиците за оценка и оценителния доклад от работата на КИП.
	

	ОСЪЩЕСТВЯВАНЕ НА ТЕХНИЧЕСКА ЕКСПЕРТНА ОЦЕНКА И КЛАСИРАНЕ НА ПРОЕКТИТЕ

	ДЕЙНОСТ
	ОТГОВОРНИК
	ОПИСАНИЕ /КАК/
	СРОК

	Техническа експертна оценка 
	КИП
	Техническа експертна оценка се извършва от членовете на КИП, в съответствие с приетите критерии за оценка заложени в СМР по съответната мярка. Всяко заявление получава съответният брой точки. Оценката се документира чрез попълването от членовете на КИП на индивидуални таблици за техническа оценка. Членовете на КИП не могат да изменят при никакви обстоятелства таблицата за техническа оценка. 

Окончателното решение относно техническа оценка на заявленията се приема при пълен състав на КИП. Въз основа на средноаритметичната стойност от индивидуалните оценки, дадени от членовете на КИП в индивидуалните таблици за техническа оценка, председателят изготвя таблица с комплексната оценка за всяко заявление. При разлика с повече от 50 процента в оценките на заявлението и документите към него, оценителите дали съответно най-ниската и най-високата оценка представят мотивирано становище. 
Секретарят изготвя таблица за класираните кандидати по комплексна техническа оценка, която се подписва от председателя, от членовете на КИП и от секретаря. 
	Заседание на КИП

	Класиране на заявленията
	КИП
	Решенията се взимат  въз основа на съответствието на заявлението за подпомагане с целите, дейностите и изискванията на всяка мярка от СМР и критериите за оценка за всяка мярка, посочени в Указанията за кандидатстване и СМР. Крайното класиране на участниците се извършва въз основа на техническата оценка, след обсъждане на постъпилите заявления за подпомагане и изслушване на становищата на всички членове на КИП и по броя на точките,  получени за всеки участник. На първо място се класира участникът с най-висока оценка. Ако има участници, получили еднаква оценка, комисията пристъпва към явно гласуване за определяне на участника на първо място. По-напред се класира участникът, получил повече гласове с явното  гласуване. 

Когато сумата на исканата финансова помощ по предложените за разглеждане заявления за подпомагане надхвърля наличния бюджет по мярката, заявленията за подпомагане, класирани съгласно критериите за оценка за всяка мярка се одобряват в низходящ ред. За класираните заявления с еднакъв брой точки, за които е установен недостиг на средства, се извършва допълнително класиране по реда на приемане на заявленията за подпомагане. Във всички други случаи, когато сумата на предложените за разглеждане заявления за подпомагане е под наличния бюджет по мярката, се класират  всички предложения. В случаи на остатък от средствата по съответната мярка, той се преразпределя за финансиране на проекти по други мерки на СМР съгласно изискванията на Наредба 23. Относителният дял на преразпределение се решава от УС.
	Заседание на КИП

	Предложение на КИП за одобрение или отказ за финансиране
	КИП
	Въз основа на класирането от техническата оценка и съобразно наличния бюджет, секретарят на КИП изготвя Протокол за окончателно оценка, който се подписва от председателя, от членовете на КИП и от секретаря. Към Протокола се прилагат:

1. присъствен списък

2. таблици за техническа оценка (индивидуални таблици и таблица с комплексната оценка за всяко от заявленията)

3. особено мнение (ако има такова)

4. протоколи с констатации от посещенията на място (ако има такива)

КИП изготвя оценителен доклад, в който се прави мотивирано предложение до Председателя на УС за одобрените или отхвърляне на всеки от кандидатите. 
	Заседание на КИП

	Проверка на факти и обстоятелства
	КИП
	На всички одобрени за подпомагане кандидати се извършва посещение на място за потвърждаване достоверността на посочените в кандидатурата данни и обстоятелства от членове на КИП. При потвърждаване на достоверността на посочените данни и обстоятелства в резултат от проверката, КИП предлага за одобрение кандидатите и планирани дейности и разходи на кандидата.

При идентифициране на неверни факти и обстоятелства при извършената проверка, се одобрява следващия кандидат в класирането.
	До 3 работни дни от заседанието на КИП

	Изпращане на информация до РА


	ЗАП

Изпълнителен директор

Експерт прилагане дейности по СМР

Технически асистент


	Заверени копия на заявленията и на придружаващите ги документи, одобрени от комисията, се изпращат  чрез ЗАП в областната РА по седалище на МИГ за извършване на проверка за съответствие с процедурите, описани в Стратегията за местно развитие, критериите за допустимост на кандидата и критериите за допустимост на проекта и планираните разходи, за установяване на функционална самостоятелност, за липса на двойно финансиране и/или изкуствено създадени условия за получаване на помощта  или неспазване на процедурата за избор на проекти по Стратегията за местно развитие.
	До 3 работни дни от посещения на място за проверка на факти и обстоятелства

	ОДОБРЕНИЕ ИЛИ ОТХВЪРЛЯНЕ НА ЗАЯВЛЕНИЯТА ЗА ПОДПОМАГАНЕ И ИНФОРМИРАНЕ НА КАНДИДАТИТЕ

	ДЕЙНОСТ
	ОТГОВОРНИК
	ОПИСАНИЕ /КАК/
	СРОК

	Окончателно решение на УС
	Председател УС на МИГ 

УС


	Председателят УС на МИГ свиква заседание на УС за разглеждане на предложението на КИП и за вземане на окончателно решение.

Всички членове на УС се запознават със списъка на одобрените заявления и подписват декларации за безпристрастност, поверителност и липса на конфликт на интереси по смисъла на ал. 1 т. 1 от допълнителната разпоредба на Закона за предотвратяване на конфликт на интереси, липса на свързани лица и липса на йерархична зависимост. В случаите когато член на УС установи, че е налице конфликт на интереси той не участва в заседанието на УС за окончателно одобрение на заявленията.

С обикновено мнозинство УС взема мотивирано решение за:

1. одобряване на предложението на КИП за финансиране на заявленията

2. връщане на предложението на КИП за преразглеждане, като посочва основанията за това

3. отхвърляне на предложението на КИП и прекратяване на процедурата, като посочва основанията за това.

Протоколите от решението се предоставя на Изпълнителния директор за последващи действия.
	До 3 работни дни от получаване становището на РА

	Издаване заповед за одобрение или отхвърляне на Заявленията
	Изпълнителен Директор
	Въз основа на протокола и решението на УС, Председателя на УС на  МИГ се произнася със заповед за одобрение или отхвърляне на заявленията за подпомагане. В заповедта се описват всички заявления за подпомагане, получили пълно или частично одобрение и получилите отказ от КИП, РА и/или УС. 
	До 2 работни дни от заседанието на УС

	Отказ за финансиране 
	ЗАП

Изпълнителен директор

Експерт прилагане дейности по СМР

Технически асистент


	Заявлението за подпомагане може да получи пълен или частичен отказ за финансиране в случай на:

- несъответствие на заявлението с целите, дейностите и изискванията на всяка мярка от СМР и критериите за оценка за всяка мярка, посочени в Указанията за кандидатстване и СМР.

- недостатъчен бюджет по мярката,

- одобрените разходи по проекта са на стойност под определения минимален размер съгласно изискванията за всяка мярка от СМР за минимален размер на проектите. 

- въз основа на отрицателно становище на РА и в случай на не съответствие с процедурите, описани в Стратегията за местно развитие, критериите за допустимост на кандидата и критериите за допустимост на проекта и планираните разходи, установяване на функционална несамостоятелност, двойно финансиране и/или изкуствено създадени условия за получаване на помощта.  
Въз основа на заповедта на Председателя на УС, ЗАП изпраща уведомителни писма до кандидатите получили отказ за финансиране, в които се указва номера заповедта и мотивите на КИП, УС и/или РА за получаване на отказ. Писмата се изготвят от Експерт прилагане дейности по СМР и Технически асистент и се подписват от Изпълнителния директор. Писмата се изпращат по пощата с обратна разписка.

В случаите на частичен отказ  кандидатът има право да сключи договор за отпускане на финансова помощ за одобрената част от допустимите разходи или да кандидатства отново за същата инвестиция по СМР.

В случаите на пълен отказ кандидатът има право да кандидатства отново за същата инвестиция по реда на СМР.
	До 3 работни дни от получаване становището на РА

	Изпращане на информация до одобрените бенефициенти
	ЗАП

Изпълнителен директор

Експерт прилагане дейности по СМР

Технически асистент


	Въз основа на заповедта на Изпълнителния директор, ЗАП изпраща до всички кандидати уведомителни писма за полученото одобрение. Писмата се изготвят от Експерт прилагане дейности по СМР и Технически асистент и се подписват от Изпълнителния директор. Писмата се изпращат по пощата с обратна разписка.
	До 3 работни дни от получаване заповедта на Председателя на УС

	СКЛЮЧВАНЕ НА  ДОГОВОРИ С ОДОБРЕНИТЕ КАНДИДАТИ ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ

	ДЕЙНОСТ
	ОТГОВОРНИК
	ОПИСАНИЕ /КАК/
	СРОК

	Изготвяне  на документация за подписване на договори
	ЗАП 

Изпълнителен директор

Експерт прилагане дейности по СМР
	ЗАП, чрез  Изпълнителен директор и Експерт прилагане дейности по СМР изготвят цялата документация за подписването на  договори с бенефициентите /проекто договори, приложения, образци декларации за бенефициента, образци на искания за одобрение на разходи, на доклади за изпълнение, на заявки за плащане и други необходими/. 

Цялата документация се предоставя на Председателя на УС за одобрение.
	До 10 работни дни от подписване на заповедта за одобрение на Заявленията от Председателя на УС

	Одобрение на документация за подписване на договори
	Председател УС
	Председателя на УС одобрява изготвената документация, което се удостоверява с неговия подпис върху нея.
	До 3 работни дни от получаването на документацията

	Сключване на договор
	Председател УС
	Договорът за отпускане на финансова помощ се подписва от бенефициента и председателя на УС на МИГ. Договорът урежда правата, задълженията и отговорностите на страните, включително основанията за изискуемост на финансовата помощ. 

След изтичане на срока за подписване кандидатът губи право на финансова помощ и може да кандидатства отново за финансиране на същата дейност по СМР. 

Договори за предоставяне на финансова помощ за проекти по стратегията за местно развитие не се подписват след 2013 г.
Предвиденият краен срок в подписаните договори за изпълнение и отчитане на проекти по Стратегията за местно развитие трябва да е не по-късно от 30 юни 2015 г.
	В срок от 15 (петнадесет) работни дни от получаване на писмено уведомление за одобрение на проекта

	Отчетност и публичност
	ЗАП 

Изпълнителен директор

Експерт прилагане дейности по СМР
	След подписване на договорите за подпомагане, до УО и РА се изпращат:

- списък на одобрените проекти

- списък на отхвърлените проекти

- списък и заверени копия от сключените договори 

След приключване на избора, протоколите и оценителния доклад на КИП са достъпни за кандидатите, участвали в процедурата за избор, както и за  всички членове на МИГ след писмено поискване до Изпълнителния директор на МИГ.

ЗАП организира и осъществява дейности по информиране и консултиране с общността за резултатите от кампанията по избор на проектни предложения.
	До 10 дни след сключване на договорите с бенефициентите

	ОСЪЩЕСТВЯВАНЕ НА НАБЛЮДЕНИЕ НА ИЗПЪЛНЕНИЕТО НА ПРОЕКТИТЕ И ПОСЕЩЕНИЯ НА МЯСТО

	ДЕЙНОСТ
	ОТГОВОРНИК
	ОПИСАНИЕ /КАК/
	СРОК

	Назначаване на комисия за осъществяване на наблюдение и проверки
	УС 

Председател на УС
	На свое заседание УС определя комисия за осъществяване на наблюдение и проверки. Въз основа решенията на УС, Председателя издава заповед за определяне на комисията. В нея могат да членуват служители на ЗАП, членове на УС и КИП, както и да бъдат включвани представители на Общото събрание на МИГ. Комисията избира от състава си председател. Комисията започва своите действия след подписване на договори с бенефициентите и действа до приключване на проектите. Състава на комисията може да бъде променян с допълнителни заповеди на Председателя на УС. 

Задължителни членове на Комисията са:

1. Външен експерт от съответния сектор на помощта или експерт по прилагане на СМР

2. Експерт-финансист

3. Служител на ЗАП

Допълнителни членове на Комисията могат да бъдат:

4. Членове на УС

5. Членове на Общото събрание

6. Представители на общността (лица с постоянен адрес на територията) 
	До 10 дни след сключване на договорите с бенефициентите

	Наблюдения на проектите
	Комисия за осъществяване на наблюдение и проверки.
	ЗАП е длъжен да уведоми получателят на помощта за датата и мястото в едноседмичен срок преди проверката с писмо с обратна разписка по факс или телефон. Комисията има право да изисква от Получателите на финансова помощ информация, документи, сведения справки свързани с изпълнението на договора;

Получателят на помощта е длъжен да предоставя на Комисията всяка поискана информация за осъществяването на дейността по проекта.

Членовете на Комисията са длъжни да се легитимират пред получателя на помощта и да извършват проверки в съответствие с предоставените им правомощия.
	По време на изпълнение на проекта 

	Редовни  посещения 
	Комисия за осъществяване на наблюдение и проверки.
	Комисията провежда за всеки проект поне едно задължително редовно посещение на място. Задачата на комисията ще бъде да установи:

1. На какъв етап е изпълнението на дейностите, предмет на договора;

2. Съответствието на изпълнението с предвиденото в договора;

3. Ефективното изпълнение на проектните дейности;

4. Спазването на изискванията за публичност и промоция;

5. Постигането на целите и резултатите на финансираните проекти;

6. Съответствието между предаваните отчети и изпълнението на проектните дейности и постигнатите резултати (проверка на точността и надеждността на информацията, посочена в отчетите);

7. Разходването на финансовите ресурси в съответствие с одобрения бюджет;

8. Валидността на съпътстващите документи;

9. Наличието и съответствието с договора на активите, придобити със средствата, отпуснати от РА.
	По време на изпълнение на проекта

	Извънредни посещения
	Комисия за осъществяване на наблюдение и проверки
	Комисията провежда за всеки проект и извънредни посещения, чиито брой ще се определя според необходимостта

Извънредните посещения на място се назначават при наличие на поне едно от следните основания:

· Съмнения за незаконосъобразност и нецелесъобразност на изпълнението на проектните дейности и за нарушения в цялостното изпълнение на договорите;

· Подадени сигнали от страна на заинтересовани граждани или правораздавателни органи за незаконосъобразност и нецелесъобразност на изпълнението на проектните дейности и за нарушения в цялостното изпълнение на договорите;

·   Аргументиран отказ на Получателя на финансова помощ да подпише доклад за проверка при предишно посещение;

· Липса на подадени доклади за отчитане в определения в договорите срок;

· Аргументирано писмено искане от страна на получателите на финансова помощ.
	По време на изпълнение на проекта

	Провеждане на посещенията


	Комисия за осъществяване на наблюдение и проверки
	Получателят на финансова помощ ще бъде уведомяван за предстоящо посещение писмено (факс или електронна поща) от комисията, чрез ЗАП.

При посещение на място Получателите на финансова помощ следва да представят при поискване цялата документация, свързана с изпълнението на проекта, както и други документи, които не са включени в изискваните приложения към отчетите.

В рамките на посещенията бенефициентите могат да се обръщат към членовете на Комисията по въпроси от техническо естество, за да получат консултации и съвет, включително и по подготовката на частичните и окончателни доклади на проекта, подобряване на комуникациите и осигуряване на прозрачност и промоция на проекта.
	7 дни преди датата на проверка

	Отразяване на резултатите от посещенията


	Комисия за осъществяване на наблюдение и проверки

ЗАП
	Резултатите от посещението се описват от членовете на Комисията в протокол на мястото и по време на неговото осъществяване. Протоколът се изготвя в два екземпляра и се подписва от председателя на комисията и от Получателя на финансова помощ. 

В случай, че Получателят на финансова помощ не е съгласен с изводите на Комисията, отразени в протокола, той има право да не го подпише. В този случай Получателят на финансова помощ трябва да посочи писмено причините за несъгласието си в съответната секция от протокола и да я подпише. 

На основата на извършените проверки ЗАП води регистър на извършените проверки и установените нередности.
	По време на проверката



	Отказ на Получателя на финансова помощ да подпише протокола от посещение на място


	УС, ЗАП
	При отказ на Получателя на финансова помощ да подпише доклада от посещението на място, членове на УС и служители на ЗАП провеждат извънредно посещение. При отказ на Получателя на финансова помощ да подпише протокола от извънредното посещение се следва установената процедура за докладване на нередности в РА и МЗХ. В случаи на нередности, които застрашават изпълнението на даден проект или надхвърлят сумата от 10 000 лв., ЗАП информира УО на ПРСР, чрез Доклад за констатирани нередности по прилагане на СМР, в тридневен срок след получаването на протокола от Комисията.
	В срок до 10 работни дни от първата проверка

	ПОДПОМАГАНЕ НА ОДОБРЕНИТЕ КАНДИДАТИ ПРИ ПОДГОТОВКАТА НА ЗАЯВКИ ЗА ПЛАЩАНЕ ДО РАЗПЛАЩАТЕЛНАТА АГЕНЦИЯ И ИЗГОТВЯНЕ НА ДОКЛАДИ ЗА ОТЧИТАНЕ НА ИЗПЪЛНЕНИЕТО

	ДЕЙНОСТ
	ОТГОВОРНИК
	ОПИСАНИЕ /КАК/
	СРОК

	Подпомагане подготовката на заявки за плащане до РА
	ЗАП

Изпълнителен директор

Експерт прилагане дейности по СМР

Технически асистент

Счетоводител
	Служителите в ЗАП извършват преглед на документите подпомагат бенефициентите при попълване на Заявките за авансово, междинно и окончателно плащане, подготовката и окомплектоването на необходимите документи за РА.
	Сроковете за получаване на заявки за плащане в РА

	Подпомагане доклади за отчитане на изпълнението
	ЗАП

Изпълнителен директор

Експерт прилагане дейности по СМР

Технически асистент

Счетоводител


	Служителите в ЗАП извършват преглед на документите подпомагат бенефициентите при изготвянето на необходимите доклади за отчитане на изпълнението на проекта.

Получателите на помощта имат право на консултации и подпомагане относно попълването на заявки за плащане към РА и отчитане по изпълнението на проекта.

Консултирането става в офиса на МИГ след предварителна заявка от страна на получателя на помощта. 

По време на консултирането служителите и експертите на ЗАП извършват преглед на документите и подпомагат бенефициентите при попълване на заявките за авансово, междинно и окончателно плащане, подготовката и окомплектоването на необходимите документи за РА и/или при изготвянето на необходимите доклади за отчитане на изпълнението на проекта.

Извършените консултации се регистрират в „Регистър на консултациите”, воден в офиса на МИГ.
	Сроковете за получаване на докладите в РА

	ИЗГОТВЯНЕ НА ГОДИШЕН ДОКЛАД ЗА ОТЧИТАНЕ ИЗПЪЛНЕНИЕТО НА СТРАТЕГИЯТА ЗА МЕСТНО РАЗВИТИЕ, КАКТО И ДРУГИ ДОКЛАДИ И СПРАВКИ ЗА ИЗПЪЛНЕНИЕ НА СТРАТЕГИЯТА ЗА МЕСТНО РАЗВИТИЕ, ИЗИСКВАНИ ОТ УПРАВЛЯВАЩИЯ ОРГАН НА ПРСР

	ДЕЙНОСТ
	ОТГОВОРНИК
	ОПИСАНИЕ /КАК/
	СРОК

	Изготвяне на Годишен доклад
	ЗАП 

УС 


	До края на всяка календарна година Изпълнителният директор на МИГ разработва Годишен доклад за отчитане изпълнението на Стратегията за местно развитие въз основа на осъществената дейност.

Докладът включва техническо описание на извършената дейност през годината и финансов доклад, както и друга информация, изискуема от УО на ПРСР. 

Задължителни елементи на доклада са:

а) промени в основните условия, които оказват влияние върху изпълнението на Стратегията 

б) напредъка при изпълнение на Стратегията по отношение на поставените цели на базата на показателите за преки и косвени резултати;

в) финансовото изпълнение на Стратегията, като за всяка мярка се посочват разходите, платени от бенефициентите; 

г) обобщена оценка на текущите дейности 

д) стъпките, предприети от управителния орган и от Общото събрание с цел осигуряване качествено и ефективно изпълнение на Стратегията, в това число:

· мерки за мониторинг и оценка;

· обобщение на основните проблеми при управление на Стратегията и предприетите мерки

· предприетите стъпки за осигуряване на публичност на Стратегията 

Годишният доклад се приема от УС и се одобрява от Общото събрание на МИГ до 31 януари на следващата година. 

Одобреният от общото събрание доклад се предоставя на МЗХ до УО на ПРСР спрямо изискванията на Наредба 23 на МЗХ до 15 февруари на следващата година. 
	До 15 февруари на  следваща година 

	Изготвяне на заявки за одобрение, доклади за отчитане и справки
	ЗАП

Изпълнителен директор
	Докладите и заявките се разработват от Изпълнителния директор и се одобряват от УС. Решението на УС се удостоверява с подписа на Председателя на УС. ЗАП изготвя и представя на управляващия орган на ПРСР заявка за одобрение на извършените дейности и разходи за съответния отчетен период, ведно с доклад за отчитане на изпълнените дейности за същия период. Заявка за окончателно одобрение на извършените дейности и разходи се подава не по-късно от 30 септември 2015 г.
Докладите за отчитане на изпълнението трябва да съдържат пълна информация за всички извършени дейности и разходи за съответния отчетен период, за който се иска възстановяване на разходи. 

Към доклада за отчитане на изпълнението трябва да бъдат приложени заверени от представляващия МИГ копия на документите по доказателства за реалното извършване на дейностите и разходите, както и други документи, извън посочените в приложението, по преценка на управляващия орган на ПРСР. Заявките за одобрение, докладите за отчитане и справките се изпращат по пощата с обратна разписка, по куриер или лично се подават в деловодството на МЗХ. В случай на липса или нередовност на документите ЗАП отстранява констатираните пропуски и подава отново документите в МЗХ.
	След изтичане на всяко тримесечие за първата година и полугодие на всяка следваща година в срок 14 дни

	Своевременно информиране на УО на ПРСР за проблеми, възникнали при изпълнението на Стратегията. 

	УС

ЗАП
	УС и ЗАП са длъжни да предоставят на МЗХ и РА всяка поискана информация за осъществяването на дейностите по СМР. Органите на МИГ са длъжни да уведомят писмено УО на ПРСР и Разплащателната агенция за възникването на форсмажорни обстоятелства и да приложат достатъчно доказателства във връзка с това. УС и ЗАП са длъжни да предоставят достъп до съответните документи и да съдействат за осъществяване на проверки, осъществявани от надлежно упълномощените представители на РА, Министерството на земеделието и храните, Сметната палата на Република България, Европейската комисия и Европейската сметна палата, Европейската служба за борба с измамите, както и на всеки упълномощен външен одитор в срок до 5 години след окончателното изплащане на помощта.

В случаите, когато Министерството на земеделието и храните или Европейската комисия извършва оценяване или наблюдение на ПРСР, МИГ поема задължението да осигури на нея и/или на упълномощените от нея лица всякакви документи и информация, които ще подпомогнат оценяването или наблюдението, както и да им предостави правата на достъп
	В срок до 10 работни дни от датата, на която МИГ е в състояние да го направи


�  Процедурите се прилагат за всички мерки, включени в СМР


� Съгласно Параграф 1 т.6 от Допълнителните разпоредби на Наредба № 23/18.12.2009 на МЗХ





� Процедурата за докладване на нередности ще бъде разписана подробно и изпълнявана от МИГ, след предоставяне от УО. 









